
PATVIRTINTA

Trakų r. Rūdiškių gimnazijos direktoriaus

2017-11-22 d. įsakymu Nr. OV-137

**TRAKŲ R. RŪDIŠKIŲ GIMNAZIJOS**

**PARODOS - KONKURSO**

**,,ŠVIESK, EGLUTE, KITAIP“**

# NUOSTATAI

*Kalėdos – gražiausia žiemos šventė, apipinta stebuklais, šiluma, dovanomis. Kviečiame mokyklos bendruomenę dalyvauti netradicinės kalėdų eglutės parodoje – konkurse ,,Šviesk, eglute, kitaip“. Tikimės Jūsų aktyvumo ir kūrybiškų idėjų.*

# 1. BENDROSIOS NUOSTATOS

1.1.Parodos – konkurso **„Šviesk, eglute, kitaip“** nuostatai reglamentuoja parodos - konkurso tikslą, dalyvius, darbų pateikimo, vertinimo ir organizavimo tvarką.

# 2. PARODOS - KONKURSO TIKSLAS IR UŽDAVINIAI

2.1. **Tikslas:** Ugdyti mokinių ir jų tėvelių, mokytojų meninę kompetenciją, aplinkosauginę kultūrą, meilę ir atsakomybę gamtai bei skatinti savo darbais papuošti mokyklą netradicinėmis Kalėdų eglėmis.

2.2. **Uždaviniai:**

2.2.1. Naudojant gamtinę medžiagą, antrines žaliavas, popierių, sukurti ,,netradicinę“ Kalėdų eglutę.

2.2.2. Ugdyti nuoširdų, jautrų, aplinkai dėmesingą vaiką.

2.2.3. Suteikti džiaugsmo drauge ruošiantis Kalėdoms.

1. **PARODOS – KONKURSO ORGANIZATORIAI**

3.1.Parodos – konkurso rengėjai ir vykdytojai: Trakų r. Rūdiškių gimnazijos mokiniai, klasių vadovai, mokytojai.

3.2.Parodos – konkurso koordinatorės: direktorės pavaduotoja ugdymui Rima Kazlauskienė, technologijų mokytoja Edita Vilčevskaja, pradinių klasių mokytoja Dainora Garbštienė.

# 4. DALYVIAI

4.1. Parodoje – konkurse gali dalyvauti Rūdiškių gimnazijos mokiniai, tėvai, mokytojai, kiti gimnazijos bendruomenės nariai. PRIORITETAS - GRUPINIS DARBAS.

1. **PARODOS – KONKURSO ORGANIZAVIMAS** 
   1. Parodai – konkursui darbai pristatomi **nuo gruodžio 1 d. iki gruodžio 6 d.**
   2. Darbai turi atitikti šio konkurso tikslus ir uždavinius, temą, turi būti išbaigti, estetiški.
   3. Prie kiekvieno darbo prašome pritvirtinti užpildytą metriką (PRIEDAS 1).
   4. Dalyviai į parodą – konkursą registruojami el. paštu:

[rudiskiumok@gmail.com](mailto:rudiskiumok@gmail.com) **nuo gruodžio 1 d. iki gruodžio 5 d.** (PRIEDAS 2) (**registruoja klasės vadovas**).

5.5.Parodos - konkurso rezultatai skelbiami gruodžio 22 d. Trakų r. Rūdiškių gimnazijos internetinėje svetainėje http://www.rudiskiug.trakai.lm.lt/.

* 1. Darbai bus eksponuojami **2017 m.** **gruodžio 11 d. – 2018 m. sausio 3 d.** Trakų r. Rūdiškių gimnazijos II ir III aukšto fojė.

# 6. VERTINIMAS

6.1. Darbus vertins Trakų r. Rūdiškių gimnazijos direktoriaus sudaryta vertinimo komisija.

2.**Vertinimo kriterijai.**

Konkursui pateikti darbai vertinami pagal šiuos kriterijus:

* + idėjos atitikimas,
  + naudotos technikos savitumas,
  + estetinis kūrybinio darbo pateikimas,
  + kūrybinio darbo originalumas;
  + grupinis darbas.

6.3. Neatitinkantys vertinimo kriterijų, taip pat netvarkingi darbai ar su tinkamai neužpildyta metrika, nevertinami.

# 7. DALYVIŲ APDOVANOJIMAS

7.1. Konkurso nugalėtojai, vertinimo komisijos sprendimu, apdovanojami diplomais, prizais. Kiti dalyviai – padėkos raštais.

7.2. Netradicinių eglučių parodos – konkurso ,,Šviesk, eglute, kitaip” **nominacijos**:

* Kalėdiškiausia eglutė.
* Draugiškiausia eglutė.
* Originaliausia eglutė.
* Spalvingiausia eglutė.
* Meniškiausia eglutė.
* Inovatiškiausia eglutė.
* Žiemiškiausia eglutė.

# 8. BAIGIAMOSIOS NUOSTATOS

8.1. Konkurso dalyviai, dalyvaudami netradicinių eglučių parodoje - konkurse ,,Šviesk, eglute, kitaip“ sutinka, kad konkurso metu įrašyta vaizdo medžiaga, nuotraukos būtų skelbiamos Trakų r. Rūdiškių gimnazijos internetinėje svetainėje.

8.2. Konkurso dalyvių darbai grąžinami nuo sausio 6 d. iki sausio 10 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIEDAS Nr.1**

**Dėmesio!** Prašome užpildyti ir pritvirtinti metriką (**atspausdinti kompiuteriu**). **Šriftas** – Times New Roman.

**Šrifto dydis** – 18

**Metrikos išmatavimai**- 6 cm x16 cm.

Užpildytą metriką priklijuoti ant kietesnio spalvoto kartono 8 cm x 18 cm. **Metriką pritvirtinti prie darbo.**

Metrikoje nurodyti:

* **DARBO AUTORIUS (-AI)** (***klasė, mokinių grupė*** *( pridedamas sąrašas, nurodant klasę, vardą, pavardę),* ***mokinys*** *( vardas, pavardė, klasė),* ***mokytojas*** *( vardas, pavardė, dėstomas dalykas),* ***kitas dalyvis*** *(vardas, pavardė, ryšis su gimnazija);*
* **DARBO PAVADINIMAS**

|  |
| --- |
|  |

**Dėmesio!** Informaciją metrikoje prašome pateikti tik didžiosiomis spausdintinėmis raidėmis

**PRIEDAS Nr.2**

Prašome užpildyti dalyvių registracijos lapą ir išsiųsti el. paštu [rudiskiumok@gmail.com](mailto:rudiskiumok@gmail.com) (**iki gruodžio 5 d.).**

**PARODA – KONKURSAS**

**,,ŠVIESK, EGLUTE, KITAIP“**

# DALYVIŲ REGISTRACIJA

|  |  |  |  |
| --- | --- | --- | --- |
| Eilės Nr. | DALYVIO VARDAS, PAVARDĖ | KLASĖ | DARBO PAVADINIMAS |
| 1. |  |  |  |
| 2. |  |  |  |
|  |  |  |  |
|  |  |  |  |